# name
El preu del do. El parentiu, l’agència i el context socioeconòmic de les donants d’òvuls a Espanya

# metadata.dc.description[].value
Màster Oficial en Antropologia i Etnografia, Departament d'Antropologia, Facultat Geografia i Història, Universitat de Barcelona, Curs: 2015-2016, Director: Joan Bestard

# metadata.dc.description.abstract[].value
En primer lloc, volia saber quin motiu o motius identificaven les informants per haver-se fet donants d’òvuls. Aquí buscava principalment raons econòmiques i de precarietat, tot i que vaig trobar altres aspectes que entraven en joc amb els quals no hi contava. Dels relats de les donants va irrompre el llenguatge del do, al qual vaig haver de parar atenció per entendre com s’expressava. En segon lloc, tenia especial interès en el tipus de relació imaginària que es creava entre la donant i el fill o filla nascuda de la donació. Volia veure quina era la substància de parentiu per elles i si sentien vincles de maternitat amb els fills imaginats. En tercer lloc, m’interessava saber si les donants se sentien en desigualtat en relació a les receptores, si es veien a elles com les “perdedores” d’un tracte injust. En quart lloc, volia veure com s’expressava el tema de l’incest davant la possibilitat remota de que els fills nascuts de les seves donacions poguessin trobar-se amb els fills o filles de les donants.Per últim, m’interessava veure quins efectes tenia en les donants el principi d’anonimat vigent a Espanya. Quina posició adoptaven al respecte i quines implicacions tenia en relació al seu vincle imaginari amb els fills donats.

# metadata.dc.source[].value
Màster Oficial - Antropologia i Etnografia

# metadata.dc.title[].value
El preu del do. El parentiu, l’agència i el context socioeconòmic de les donants d’òvuls a Espanya